**Road Town**, atópase localizada na illa de Tórtola e é a Capital das Illas Virxes Británicas. A cidade atópase situada na parte central da costa sur da illa, nun porto con forma de ferradura que recibe o nome de Harbour Road. A poboación era aproximadamente 9.400 habitantes en 2004.

O nome da cidade procede do termo náutico "the roads", que vén do termo inglés roadstead (rada en galego), que é un lugar menos abrigado que un porto, pero ao que os barcos poden acceder facilmente. Unha superficie de 28 Hectáreas foi gañada ao mar, recibe o nome de Wickhams Cay e converteuse nun centro turístico. O edificio máis antigo de Road Town, The Old HM Prison situada na rúa principal, data de 1840.

Road Town é un dos principais centros de fletamento de barcos no Caribe, é a sede da administración mariña de Tórtola, que se atopa localizada no porto deportivo de Road Reef e na que atracan as dúas principais compañías de fletamento de buques que operan en Road Town.

Clima
-----

As Illas Virxes Británicas gozan dun clima tropical, moderado polos ventos alisios. As temperaturas varían pouco ao longo do ano. Na capital, Road Town, a máxima diaria típica é do redor 32 °C no verán e 29 °C no inverno. Os mínimos diarios típicos son de ao redor de 24 °C no verán e 21 °C no inverno. As precipitacións medias son sobre 1150 mm ao ano, algo máis alto nos outeiros e algo máis baixo na costa. As precipitacións poden ser moi variables, pero os meses máis húmidos, son de setembro a novembro e os meses máis secos, son febreiro e marzo. Os furacáns de cando en vez golpean as illas, a tempada de furacáns vai de xuño a novembro.

| Datos climáticos para Virgin Gorda, Illas Virxes Británicas |
| --- |
| Mes | Xan | Feb | Mar | Abr | Mai | Xuñ | Xul | Ago | Set | Out | Nov | Dec | Anual |
| Temperatura máxima en °C | 33 | 32 | 32 | 35 | 34 | 35 | 35 | 36 | 35 | 33 | 33 | 31 | 36 |
| Media máxima en °C | 26 | 27 | 28 | 29 | 29 | 30 | 31 | 31 | 30 | 29 | 28 | 27 | 28,8 |
| Media mínima en °C | 20 | 19 | 20 | 21 | 22 | 23 | 23 | 23 | 23 | 22 | 22 | 21 | 21,6 |
| Temperatura mínima en °C | 17 | 16 | 16 | 17 | 18 | 18 | 19 | 19 | 16 | 18 | 17 | 16 | 16 |
| Precipitación media mm | 74,2 | 63,2 | 55,4 | 84,6 | 116,6 | 70,6 | 83,1 | 112 | 156 | 133,4 | 178,8 | 112 | 1 239,9 |
| Fonte: *Intellicast* |

Transporte e turismo
--------------------

Road Town é un dos principais centros de alugueiro de iates no Caribe. Moitas empresas exitosas de iates charter operan en Road Town. Tamén poden verse a miúdo cruceiros atracados aquí.

O porto é un punto de partida popular para moitos dos transbordadores que serven á illa. A terminal de ferri atópase no extremo suroeste de Road Town. Os ferries funcionan durante o día, todos os días da semana, e de cando en cando pola noite.

Road Town está servida polo único aeroporto importante das Illas Virxes Británicas, Terrance B. Lettsome International Airport (IATA: EIS, ICAO: TUPJ), na Illa Beef, dentro dun curto traxecto en coche desde a cidade. Só están dispoñibles voos de curto percorrido desde este aeroporto, os voos de longa distancia son atendidos polo Cyril E. King Airport nas Illas Virxes Estadounidenses (IATA: STT ICAO: TIST).

"Autobus" en Tórtola significa camionetas de pasaxeiros de gran tamaño, ou grandes camionetas modificadas con asentos e a parte superior de lona, estas son coñecidas localmente como "safaris". Viaxar en autobús pode ser menos custoso que coller un taxi, e é a miúdo unha opción cando se viaxa desde o aeroporto a Road Town, ou desde os pobos dos extremos da illa.

Historia
--------

O 1 de agosto de 1834, leuse a Proclamación de Emancipación.

En 1853, un incendio na cidade destruíu case todos os edificios en Road Town. O lume propagouse por alborotadores enfurecidos que protestaban polo aumento no imposto sobre o gando. Os manifestantes finalmente incendiaron a maior parte das plantacións da illa.

Límites xeográficos
-------------------

Hai unha certa ambigüidade en canto á precisa extensión xeográfica de Road Town. Achegándose á cidade desde o oeste, un cartel na parte inferior do outeiro Slaney recibe aos visitantes a Road Town. Pero os tradicionalistas afirman que a cidade en si só se inicia a partir de Road Reef e Fort Burt, e que por tanto o Prospect Reef Hotel que cobre case toda a superficie entre Slaney Hill e Road Reef, non está tecnicamente en Road Town.

Achegándose a Road Town desde o leste, hai unha ambigüidade similar se Road Town comeza na rotonda de Port Purcell debaixo de Fort George, ou se tamén inclúe Baughers Bay.

Fort Burt e Fort George foron os marcadores históricos dos límites occidental e oriental da cidade, que se beneficiou da protección da Coroa.

Imaxes
------

* Parte interior do paseo marítimo, en Road Town, TórtolaParte interior do paseo marítimo, en Road Town, Tórtola
* Antiga casa do gobernoAntiga casa do goberno
* Rúa principalRúa principal
* Harney Westwood & RiegelsHarney Westwood & Riegels
* A vella prisión de HMA vella prisión de HM
* Edificio do consello LexislativoEdificio do consello Lexislativo
* A vella oficina postalA vella oficina postal
* Conyers Dill & Pearman e as Esmeraldas ColombianasConyers Dill & Pearman e as Esmeraldas Colombianas
* a sede de bmobile nas IVBa sede de *b*mobile nas IVB
* Tenda na Rúa PrincipalTenda na Rúa Principal

Notas
-----

1. ↑  United Kingdom - British Virgin Islands Arquivado 20 de agosto de 2006 en Wayback Machine. Commonwealth Secretariat
2. ↑  "Copia arquivada". Arquivado dende o orixinal o 08 de maio de 2011. Consultado o 28 de agosto de 2015.
3. ↑  "Tortola/Virgin Gorda". Arquivado dende o orixinal o 23 de setembro de 2015. Consultado o 28 de agosto de 2015.
4. ↑  John M Bryden. *Tourism and Development: a case study of the Commonwealth Caribbean*. p. 151.
5. ↑  "Virgin Gorda historic weather averages in British Virgin Islands". Intellicast. Consultado o 4 de xullo de 2012.
6. ↑  "Copia arquivada". Arquivado dende o orixinal o 18 de marzo de 2023. Consultado o 28 de agosto de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Road Town Modificar a ligazón no Wikidata*** |

### Ligazóns externas

* Ferry Schedule
* Tortola Map & Guide Arquivado 28 de decembro de 2020 en Wayback Machine.
* Detailed map of Road Town
* article from Encyclopædia Britannica
* Real Travel/Frommer's Travel Guide to Road Town

| * v
* c
* e
Capitais de América do Norte |
| --- |
| Territorios dependentes en *cursiva* |
| 

|  |  |  |
| --- | --- | --- |
| 
* ***Basse-Terre**, Guadeloupe (Francia)*
* **Basseterre**, Saint Kitts e Nevis
* **Belmopán**, Belize
* **Bridgetown**, Barbados
* **Castries**, Santa Lucia
* ***Charlotte Amalie**, Illas Virxes Estadounidenses (EUA)*
* ***Cockburn Town**, Turks e Caicos (RU)*
* ***Fort-de-France**, Martinica (Francia)*
* ***George Town**, Illas Caimán (RU)*
* **Cidade de Guatemala**, Guatemala
* ***Gustavia**, Saint-Barthélemy (Francia)*
* ***Hamilton**, Bermuda (RU)*
* **A Habana**, Cuba
* **Kingston**, Xamaica
* **Kingstown**, San Vicente e as Granadinas

 | 
* ***Kralendijk**, Bonaire (Países Baixos)*
* **Managua**, Nicaragua
* ***Marigot**, San Martín (Francia)*
* **Cidade de México**, México
* **Nassau**, Bahamas
* ***Nuuk**, Groenlandia (Reino de Dinamarca)*
* ***Oranjestad**, Aruba (Países Baixos)*
* ***Oranjestad**, Sint Eustatius (Países Baixos)*
* **Otava**, Canadá
* **Cidade de Panamá**, Panamá
* ***Philipsburg**, Sint Maarten (Países Baixos)*
* ***Plymouth** (de jure) • **Brades** (de facto), Montserrat (RU)*
* **Port-au-Prince**, Haití
* **Port of Spain**, Trinidad e Tobago

 | 
* ***Road Town**, Illas Virxes Británicas (RU)*
* **Roseau**, Dominica
* ***Saint-Pierre**, Saint-Pierre-et-Miquelon (Francia)*
* **San Xosé**, Costa Rica
* ***San Juan**, Porto Rico (EUA)*
* **San Salvador**, O Salvador
* **Santo Domingo**, República Dominicana
* **Saint George's**, Granada
* **Saint John's**, Antiga e Barbuda
* **Tegucigalpa**, Honduras
* ***The Bottom**, Saba (Países Baixos)*
* ***The Valley**, Anguila (RU)*
* **Washington, D.C.**, Estados Unidos de América
* ***Willemstad**, Curaçao (Países Baixos)*

 |

 |  |

|  |  |
| --- | --- |
| Control de autoridades | 
* Wd: Q179431
* WorldCat
* VIAF: 159489391
* BRE: 3512816
* EBID: ID
* GEC: 0266322
* GeoNames: 3577430
* GND: 7543502-0
* LCCN: n83227628
* WOEID: 329616

 |